Diari Oficial de la Generalitat Valenciana


Sumari del DOGV 8938, del 28-10-2020 (2020/8914)

DECRET 158/2020, de 23 d'octubre, del Consell, de determinació del calendari laboral en l'àmbit territorial de la Comunitat Valenciana.
---------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2020/10/23/158/dof/vci/html**

### Dades del document

Número de DOGV
:   8938

Data del DOGV
:   28-10-2020

Secció del DOGV
:   I. DISPOSICIONS GENERALS

Número del document
:   2020/8914


Data del document
:   23-10-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Decret

Descriptors 

:   * Conselleria d'Economia Sostenible, Sectors Productius, Comerç i Treball
    * dia festiu
    * vacances retribuïdes
    * jornada de treball
    * legislació

DECRET 158/2020, de 23 d'octubre, del Consell, de determinació del calendari laboral en l'àmbit territorial de la Comunitat Valenciana. [2020/8914]  
Els articles 37.2 del text refós de la Llei de l'Estatut dels Treballadors, aprovat mitjançant Reial decret legislatiu 2/2015, de 23 d'octubre, i el 45 del Reial decret 2001/1983, de 28 de juliol, sobre jornades especials de treball, estableixen que les festes laborals, que tindran caràcter retribuït i no recuperable, no podran excedir de 14 a l'any, de les quals, 2 seran locals.  
De conformitat amb els esmentats preceptes, per a la determinació de les festes d'àmbit nacional que s'inclouran en el calendari laboral de cada any com a dies inhàbils a efectes laborals, retribuïts i no recuperables, s'atorga a les comunitats autònomes la facultat de substituir les festes assenyalades en l'apartat d del punt un de l'esmentat article 45, per unes altres que per tradició els siguen pròpies. Així mateix, les comunitats autònomes podran també substituir el descans del dilluns de les festes nacionals que coincidisquen amb diumenge per la incorporació a la relació de festes de la comunitat autònoma d'unes altres que els siguen tradicionals i podran fer ús, també, de la facultat de trasllat a dilluns immediatament posterior el descans laboral corresponent a les festes que coincidisquen amb diumenge.  
En virtut del que s'estableix en les disposicions invocades, per a la determinació de les festes laborals de l'any 2021, el Consell ha pres com a criteri bàsic el respecte a les festes que major tradició tenen en el conjunt de la Comunitat Valenciana, afavorint, així mateix, que el gaudi d'aquestes festes no supose un perjudici per a l'activitat econòmica sinó, al contrari, beneficie la competitivitat del conjunt de les empreses valencianes i repercutisca de manera positiva en l'ocupació.  
  
S'opta pel dia 19 de març com a festiu, en lloc del 25 de juliol (Santiago Apòstol). S'estableixen com a festes tradicionals de la Comunitat Valenciana, els dies 5 d'abril (dilluns de Pasqua) i 9 d'octubre (Dia de la Comunitat Valenciana).  
Se substitueix el descans del dilluns 16 d'agost, corresponent al diumenge 15 d'agost pel dia 5 d'abril, Dilluns de Pasqua; a més de substituir el descans del Dijous Sant pel del dia 9 d'octubre, tot això en exercici de la facultat prevista en l'article 45.3 del Reial decret 2001/1983.  
  
Així mateix, s'estableix com a dia festiu el 24 de juny (Sant Joan), d'acord amb la Resolució de les Corts número 142/IX, referida a la declaració com a festivitat autonòmica de les Fogueres de Sant Joan, aprovada per la Comissió de Coordinació, organització i Règim de les Institucions de la Generalitat el 22 de febrer de 2016. D'acord amb el que es disposa en l'esmentat article 37.2 de l'Estatut dels treballadors, aquesta data s'estableix com a festa recuperable.  
Es fa possible, amb la proposta formulada, el gaudi de les dotze festes laborals en l'àmbit de la Comunitat. Aquest calendari es completarà per les corporacions locals de la Comunitat Valenciana, a les quals correspon determinar fins a dues festes de caràcter local.  
El calendari laboral que es recull en aquest decret ha sigut sotmés a informe previ del Consell Tripartit per al Desenvolupament de les Relacions Laborals i la Negociació Col·lectiva de la Comunitat Valenciana, òrgan consultiu on es troben presents les organitzacions sindicals i empresarials més representatives en la Comunitat Valenciana.  
En virtut d'això, de conformitat amb l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Economia Sostenible, Sectors Productius, Comerç i Treball, prèvia deliberació del Consell, en la reunió del 23 d'octubre de 2020,  
  
  
DECRETE  
  
Article únic  
Es declaren, dins de l'àmbit territorial de la Comunitat Valenciana, dies inhàbils, a efectes laborals retribuïts i no recuperables, les dates que a continuació es relacionen:  
1 de gener, Cap d'Any   
6 de gener, Epifania del Senyor  
19 de Març, Sant Josep  
2 d'abril, Divendres Sant  
5 d'abril, Dilluns de Pasqua  
1 de maig, Festa del Treball  
9 d'octubre, Dia de la Comunitat Valenciana  
12 d'octubre, Festa Nacional d'Espanya  
1 de novembre, Festa de Tots Sants  
6 de desembre, dia de la Constitució  
8 de desembre, dia de la Immaculada Concepció  
25 de desembre, Nativitat del Senyor  
  
I amb caràcter retribuït i recuperable s'estableix la següent festa:  
  
24 de juny, Sant Joan  
  
  
DISPOSICIÓ FINAL  
  
Única  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
  
València, 23 d'octubre de 2020  
  
El president de la Generalitat,  
XIMO PUIG I FERRER  
  
El conseller d'Economia Sostenible,   
Sectors Productius, Comerç i Treball,  
RAFAEL CLIMENT GONZÁLEZ


Còpia Permalink ELI